Ardahanas

Ardahanas () – miestas Turkijoje, šiaurės rytų Anatolijoje, 65 km į šiaurės vakarus nuo Karso, ~40 km nuo sienos su Gruzija, prie Kuros aukštupio. Provincijos (ilo) administracinis centras. Keliai į Karsą, Artviną, Giolę. Žemės ūkio regiono prekybinis centras. Mieste stūkso Ardahano pilis.

 Istorija 
Senovėje vietovė pateko į Gugarko kraštą, kuriame vyravo kartvelų tautos. Gruzijos karalystės laikais miestas ir aplinkinė sritis vadinta Artaaniu. Iki XV a. miestas priklausė gruzinams, bet nuolat patyrė Bizantijos, arabų, tiurkų užpuolimus. 1555 m. Ardahanas užimtas Osmanų imperijos.

XIX a. dauguma Ardahano gyventojų buvo armėnai.Արդահան (Ardahan) // Армянская советская энциклопедия, vol. II, Национальная академия наук Республики Армения, 1976, P. 7. 1878–1879 m. Rusijos–Turkijos karo metu Ardahanas aneksuotas Rusijos, buvo Karso srities Ardahano apygardos centras. Tuo metu buvo daugiatautis miestas, kur gyveno armėnai, gruzinai, Ponto graikai, žydai, rusai, kurdai, osetinai, jazidai. Po Spalio revoliucijos rusai atsitraukė ir miestą vėl užėmė Osmanai. 1919–1921 m. miestą valdė Gruzijos Demokratinė Respublika.John Donald Rose. British foreign policy in relation to Transcaucasia : 1918–1921. – Ottawa: National Library of Canada, 1987. 1921 m. Maskvos susitarimu kraštas grąžintas Turkijai. Po armėnų genocido ir kitų tautinių valymų daugumos tautinių mažumų mieste neliko.The End of the Ottomans: The Genocide of 1915 and the Politics of Turkish Nationalism. Ed. Hans-Lukas Kieser, Margaret Lavinia Anderson, Seyhan Bayraktar, and Thomas Schmutz London: I.B. Tauris, 2019.

Nuo 1992 m. – iš Karso provincijos dalies sudarytos Ardahano provincijos centras.

 Šaltiniai 

Kategorija:Turkijos miestai